Er bústaðurin hitaður við varandi orku, so sum jarðhita, fjarhita ella hitapumpu, er Grøna bústaðarlánið ein góð og bíligari loysn, tí rentan er eitt vet lægri enn á Bústaðarláninum. Lánið hevur broytiliga rentu og fasta afturgjaldstíð. Grønt bústaðarlán er somuleiðis óbundið á tann hátt, at tú til eina og hvørja tíð kanst gjalda meira til lánið, um tú hevur møguleika fyri tí. Harafturat skalt tú í minsta lagi hava 10 prosent í eginpeningi. Tá tú lýkur hesar treytir, ber til at søkja um rentustuðul frá TAKS. Lánssamansetingin er vanliga í tveimum. Upp í 80 prosent av keypsvirðinum kann fíggjast sum Grønt bústaðarlán, meðan restin verður fíggjað við hægri rentu. Soleiðis ber til at minka um skuldina skjótari. Hinvegin ber eisini til at søkja um avdráttarskáa upp í 2 ár, og í serligum føri upp í 5 ár. Treytin fyri at fáa Bústaðarlán er, at tú í minsta lagi hevur 10 prosent í eginpeningi. Afturat rentuni er eitt bidrag, sum er broytiligt. Hvat fyri lán, tú velur, veldst um fíggjarstøðu og váðafýsni. Realkredittlán eru skrásett á virðisbrævamarknaðum og verða harvið handlaði til eitt ávíst virði ella kurs, sum verður sett eftir útboði og eftirspurningi. Tá tú velur Realkredittlán við broytiligari rentu, skalt tú velja eitt áramál, har rentan verður fastløst. Rentan kann læsast í 2 til 6 ár, og vanliga er hon lægri enn á einum láni við fastari rentu. Tá tíðarskeiðið er runnið, verður rentan fastløst í eitt nýtt tíðarskeið, ella tú kanst velja at leggja lánið um. Realkredittlán kann fíggja upp til 80 prosent av bústaðarvirðinum. Um tit eru tvey, sum ætla at keypa bústað saman, mæla vit til, at tit tekna hvør sína Restskuldartrygging. Tá tryggja tit tykkum, at partur av skuldini verður goldin, um annar tykkara doyr áðrenn viðkomandi fyllir 67 ár. Tryggingarupphæddin kann vera upp til 2.000. 000 krónur.